Той участва в битката при Таненберг (15 юли 1410), където защитава град Радзин-Хелмински срещу Тевтонския орден. По-късно Ян Жижка играе важна роля в хуситстките войни в Чехия след края на царуването на Вацлав IV и възцаряването на Сигизмунд Люксембургски. Тактиките на Жижка са нестандартни и новаторски. Освен че обучава и оборудва армията си в зависимост от способностите на войниците, той използва мобилна фортификация – бронирани волски коли (фургони), въоръжени с малки оръдия и мускети. Освен това майсторски и пълноценно използва топографията, както и поддържа дисциплината на своите войски. Жижка се счита за един от най-големите военни лидери и новатори на всички времена и е един от малкото командири в историята, които никога не са губили битка. Запазва за себе си само един от завладените замъци, който преименува с библейското название Бокал "(потир, chalice)" и си присвоява името Ян Жижка Бокалски.